Η **Σόνια Μαρία Σοτομαγιόρ** (ισπανικά: *Sonia Maria Sotomayor*, 25 Ιουνίου 1954), είναι Αμερικανίδα δικαστικός και νομικός, που υπηρετεί ως Ανώτατη Δικαστής του Ανώτατου Δικαστηρίου των Ηνωμένων Πολιτειών από το 2009. Είχε προταθεί από τον πρόεδρο Μπαράκ Ομπάμα στις 26 Μαΐου του 2009. Είναι το πρώτο ισπανόφωνο μέλος του Ανωτάτου Δικαστηρίου των ΗΠΑ.

Προηγουμένως, υπηρέτησε ως Ομοσπονδιακή Δικαστής του Εφετείου των Ηνωμένων Πολιτειών για την 2η περιφέρεια (1998-2009), καθώς και ως Δικαστής του Επαρχιακού Δικαστηρίου των Ηνωμένων Πολιτειών για την νότια περιφέρεια της Νέας Υόρκης (1992-1998). 

Επιπλέον, ήταν καθηγήτρια νομικής στην Νομική Σχολή του Πανεπιστημίου Κολούμπια, και στην Νομική Σχολή του Πανεπιστημίου της Νέας Υόρκης.

Βιογραφία
---------

Η Σοτομαγιόρ, γεννήθηκε το 1954 στο Μπρονξ της Νέας Υόρκης από γονείς που γεννήθηκαν στο Πουέρτο Ρίκο. Ο πατέρας της πέθανε όταν ήταν εννέα και στη συνέχεια μεγάλωσε με τη μητέρα της. 

Η Σοτομαγιόρ, σπούδασε Ιστορία στο Πανεπιστήμιο του Πρίνστον, λαμβάνοντας πτυχίο (BA) το 1976. Το ίδιο έτος, έλαβε υποτροφία για να σπουδάσει Νομική από την νομική σχολή του Πανεπιστήμιου Γέιλ, λαμβάνοντας πτυχίο (Juris Doctor) το 1979. Στο Πανεπιστήμιο Γέιλ, ήταν επιμελήτρια στο Yale Law Journal. Το 1999, έλαβε διδακτορικό δίπλωμα στην Νομική (LLD) από το Πανεπιστήμιο Γέιλ. 

Το 1980, ύστερα από την άσκηση δικηγορίας, έγινε μέλος του δικηγορικού συλλόγου της Νέας Υόρκης. Εργάστηκε ως βοηθός εισαγγελέα στη Νέα Υόρκη για τεσσεράμισι χρόνια (1979-1984) πριν ασχοληθεί με ιδιωτική πρακτική και δικηγορία το 1984. 

Διαδραμάτισε ενεργό ρόλο στα διοικητικά συμβούλια του Ταμείου Νομικής Άμυνας και Παιδείας του Πουέρτο Ρίκο, της Πολιτειακής Υπηρεσίας Στεγαστικών Υποθέσεων της Νέας Υόρκης, και στο Συμβούλιο Οικονομικής Εκστρατείας της Νέας Υόρκης.

Η Σοτομαγιόρ, έχει διδάξει στη Νομική Σχολή του Πανεπιστημίου της Νέας Υόρκης και στη Νομική Σχολή της Κολούμπια.

Δικαστική καριέρα
-----------------

#### Επαρχιακό Δικαστήριο των Ηνωμένων Πολιτειών

Η Σοτομαγιόρ διορίστηκε το 1991, στο περιφερειακό δικαστήριο των Ηνωμένων Πολιτειών, για τη νότια περιφέρεια της Νέας Υόρκης από τον πρόεδρο Τζορτζ Μπους το 1991. Η επιβεβαίωση ακολούθησε το 1992. 

#### Εφετείο των Ηνωμένων Πολιτειών

Το 1997, ορίστηκε από τον Πρόεδρο Μπιλ Κλίντον στο Εφετείο των Ηνωμένων Πολιτειών για την δεύτερη περιφέρεια. Η υποψηφιότητά της επιβραδύνθηκε από την πλειοψηφία των Ρεπουμπλικάνων στη Γερουσία των Ηνωμένων Πολιτειών, αλλά τελικά επιβεβαιώθηκε το 1998. 

Στο δεύτερη εφετειακή περιφέρεια, η Σοτομαγιόρ άκουσε προσφυγές σε περισσότερες από 3.000 υποθέσεις και έγραψε περίπου 380 απόψεις. 

### Ανώτατο Δικαστήριο των Ηνωμένων Πολιτειών (2009-)

Κύριο λήμμα: Ανώτατο Δικαστήριο των Ηνωμένων Πολιτειών
Η Σοτομαγιόρ, με τον Πρόεδρο Ομπάμα το 2009. 
Τον Μάιο του 2009, ο Πρόεδρος Μπαράκ Ομπάμα, διόρισε την Σοτομαγιόρ στο Ανώτατο Δικαστήριο των Ηνωμένων Πολιτειών, μετά την αποχώρηση του δικαστή Ντέιβιντ Σουτέρ.

Ο διορισμός της επιβεβαιώθηκε από τη Γερουσία, τον Αύγουστο του 2009 με ψηφοφορία 68-31. Ορκίστηκε στο ύπατο δικαστικό αξίωμα, στις 8 Αυγούστου 2009. 

Η Σοτομαγιόρ υποστηρίζει το άτυπο φιλελεύθερο μπλοκ δικαστών όταν διαιρούνται σύμφωνα με τις κοινώς αντιληπτές ιδεολογικές γραμμές. Κατά τη διάρκεια της θητείας της στο Ανώτατο Δικαστήριο, η Σοτομαγιόρ ταυτίστηκε με ανησυχία για τα δικαιώματα των κατηγορουμένων, ζήτησε τη μεταρρύθμιση του συστήματος ποινικής δικαιοσύνης και έκανε παθιασμένες διαφωνίες σε θέματα φυλής, φύλου και εθνικής ταυτότητας, συμπεριλαμβανομένης της Schuette κατά BAMN, Γιούτα κατά Strieff και Τραμπ κατά Χαβάη.

Παραπομπές
----------

1. ↑  «Sonia Sotomayor». *Oyez* (στα Αγγλικά). Legal Information Institute (Cornell University), Chicago-Kent College of Law. Ανακτήθηκε στις 23 Ιουνίου 2018.
2. ↑  Goodstein, Laurie (May 30, 2009). «Sotomayor Would Be Sixth Catholic Justice, but the Pigeonholing Ends There». *The New York Times*.. Ανακτήθηκε στις May 31, 2009.
3. ↑  Team, ΤοΒΗΜΑ (6 Αυγούστου 2009). «Η αμερικανική Γερουσία ψηφίζει για την πρώτη ισπανόφωνη δικαστίνα στα 220 χρόνια λειτουργίας του Ανώτατου Δικαστηρίου». *Ειδήσεις - νέα - Το Βήμα Online*. Ανακτήθηκε στις 16 Μαρτίου 2021.
4. ↑  «Sonia Sotomayor: Δικαιοσύνη στο Ανώτατο Δικαστήριο των ΗΠΑ». *Sonia Sotomayor: Δικαιοσύνη στο Ανώτατο Δικαστήριο των ΗΠΑ*. 28 Μαΐου 2019. Ανακτήθηκε στις 16 Μαρτίου 2021.
5. ↑  «Μια μετανάστρια για το Ανώτατο Δικαστήριο». *ΤΑ ΝΕΑ*. 27 Μαΐου 2009. Ανακτήθηκε στις 16 Μαρτίου 2021.
6. ↑  Newsroom. «H Σοτομαγιόρ στο Ανώτατο Δικαστήριο | Η ΚΑΘΗΜΕΡΙΝΗ». Ανακτήθηκε στις 16 Μαρτίου 2021.
7. ↑  «Sonia Sotomayor» (στα αγγλικά). *Wikipedia*. 2021-03-09. .

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σόνια Σοτομαγιόρ** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 88557188
* LCCN: no2009082843
* ISNI: 0000 0001 1451 3104
* GND: 142838446

 |

 |